Ir-Regolament tal-Kummissjoni (KE) Nru 954/98
tas-6 ta’ Mejju 1998
li jissupplimenta l-Anness tar-Regolament (KE) Nru 2301/97 dwar il-kitba ta’ ċerti ismijiet fir-‘Reġistru taċ-ċertifikati ta’ karattru speċifiku’ li hemm provvediment dwaru fir-Regolament tal-Kunsill (KEE) Nru 2082/92 dwar iċ-ċertifikati ta’ karattru speċifiku għall-prodotti agrikoli u l-oġġetti ta’ l-ikel
(Test b’relevanza ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2082/92 [1] ta’ l-14 ta’ Lulju 1992 dwar iċ-ċertifikati ta’ karattru speċifiku għall-prodotti agrikoli u l-oġġetti ta’ l-ikel (1), u b’mod partikolari Artikolu 9(1) tiegħu,
Billi, bi qbil ma’ l-Artikolu 7 tar-Regolament (KEE) Nru 2082/92, l-Istati Membri kienu bagħtu lejn il-Kummissjoni applikazzjonijiet għar-reġistrazzjoni ta’ ċerti ismijiet bħala ċertifikati ta’ karattru speċjali;
Billi l-ismijiet irreġistrati jistgħu jintużaw mal-kitba ‘speċjalità tradizzjonali ggarantita’ li hija rriservata għalihom;
Billi oġġezzjoni kienet intbagħtet lejn il-Kummissjoni bi qbil ma’ l-Artikolu 7 ta’ dak ir-Regolament wara l-pubblikazzjoni fil-Ġurnal Uffiċjali tal-Komunitajiet Ewropej [2] ta’ l-ismijiet fl-Anness t’hawnhekk, iżda li kienet sussegwentament irtirata;
Billi dawk l-ismijiet jistgħu għalhekk jinkitbu b’dak il-mod fir-‘Reġistru taċ-ċertifikati ta’ karattru speċifiku’ u għalhekk ikunu protetti ma’ tul il-Komunità kollha bħala speċjalitajiet tradizzjonali ggarantiti;
Billi l-Anness għar-Regolament tal-Kummissjoni (KE) Nru 2301/97 [3] jrid ikun issuplementat bl-Anness t'hawnhekk,
ADOTTAT DAN IR-REGOLAMENT:
L-Artikolu 1
L-ismijiet fl-Anness t’hawnhekk huma miżjuda mal-Anness tar-Regolament (KE) Nru 2301/97 u mdaħħla fir-‘Reġistru taċ-ċertifikati ta’ karattru speċifiku’ bi qbil mal-Artikolu 9(1) tar-Regolament (KEE) Nru 2082/92.
L-Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussel, fis-6 ta’ Mejju 1998.